L’Eliana es converteix durant 72h en un plató de rodatge amb el festival l’Eliana Cinema.
31 de agost de 2018

Durant tot el cap de setmana, la localitat del Camp de Túria acull la secció 72 hores, emmarcada dins del festival, en la qual 7 equips han de produir un curtmetratge que hauran de lliurar a la direcció del festival, el pròxim dilluns a les 12:00 hores.

Carrers, places, parcs, edificis singulars i fins i tot els comerços s’endinsaran al paper per convertir-se en extres, escenaris i decorats per als set grups i quasi 40 participants que gravaran un curt de quatre minuts en el termini de 72 hores.

Paral•lelament, durant tota la setmana, s'aniran desenvolupant altres activitats, com ara el taller d'introducció al guió cinematogràfic de la mà de Pedro Uris o l'estrena de la pel•lícula “Halcón Ciego” de Marino Darés. El dissabte 8 de setembre, es procedirà al lliurament de premis i a la gala final que clausurarà tota una setmana cinematogràfica.

La regidora de participació ciutadana i diputada provincial, Mercedes Berenguer, ha sigut l'encarregada de rebre a tots els grups en el saló de Plens de l'Ajuntament de l'Eliana i ha assenyalat que “Activitats com aquesta contribueixen a impulsar el cinema en el municipi i permeten a la gent jove mostrar-nos la vida de l'Eliana a través de la càmera i de les seues pròpies històries, és un repte il•lusionant i positiu.”